Poésies de Marie de France (Roquefort)/Fable LXXXVII
# Poésies de Marie de France (Roquefort)/Fable LXXXVII

### FABLE LXXXVII.

Uns Escuffles jut en sun lit, Malades fu si cum il dit. Un Gais ot sun ni près de lui A cui ot fait suvent anui. Li Escofles se purpensa, Que sa mère i envoira ; Si le fera requeire pardun E que pur lui face orisun. Mère, fet-il, car i alez, Q’il prie pur mei li requerez.10 Geo, fet-ele, cument irai, Ne sai cument li preierai. Mainte foiz as soillié sun ni E de ses Oiseax as melti.

Ensi va de la fole gent Là ù il unt méffait suvent, Woelent aler merci crier, Ainz qu’il le voeillent amender.

* ↑ Un Milan étoit couché dans son aire pour cause de maladie.
* ↑ Réfléchit.
* ↑ Invitez-le à prier pour moi.
* ↑ Tués, châtiés, de multare.
* ↑ Ne voelent pas merci crier. Ne ne le degnent amander.
